b'\n_START_ARTICLE_\nFinnkroken\n_START_PARAGRAPH_\nFinnkroken er ei bygd s\xc3\xb8r p\xc3\xa5 Rein\xc3\xb8ya i Karls\xc3\xb8y kommune i Troms.\n_START_SECTION_\nHistorie\n_START_PARAGRAPH_\nDet er gjort en rekke arkeologiske funn fra eldre steinalder i Finnkroken, herunder fra boplass._NEWLINE_Finnkroken fikk postg\xc3\xa5rd i 1804, og fra 1806 med status som post\xc3\xa5pneri. Omkring 1850 var Finnkroken ett av de viktigste stedene i Senjen og Troms\xc3\xb8 fogderi sammen med Sandtorg, Hamnvik, Klauven, Gibostad, Troms\xc3\xb8, Kjosen, Lyngseidet, Hamnes og Alteidet._NEWLINE_Den s\xc3\xb8rlige delen av Rein\xc3\xb8ya, med Finnkroken, var inntil 1. januar 2008 en del av Troms\xc3\xb8 kommune. Finnkroken utgj\xc3\xb8r en grunnkrets, og denne hadde ved overf\xc3\xb8ringen til Karls\xc3\xb8y kommune 50 innbyggere._NEWLINE_Finnkroken kapell ble bygget i 1907 og p\xc3\xa5bygd i 1918 og 1937. Finnkroken hadde likevel hatt egen lokal gravplass, Finnkroken kirkeg\xc3\xa5rd, alt siden 1848. Til tross for at kapellet fra 2008 ligger i Karls\xc3\xb8y kommune, har det fremdeles kirkelig tilh\xc3\xb8righet til Troms\xc3\xb8ysund sokn. Kirkebygget er i dag eid av Finnkroken Kirkeforening_NEWLINE_Grendeskolen i Finnkroken ble bygget i 1927 og nedlagt i 1973, og har siden 1990 huset Finnkroken bygdemuseum, foruten \xc3\xa5 fungere som grendehus. Det er ikke butikktilbud i bygda, men overnattingstilbud i form av hytteutleie._NEWLINE_I 1947 ble det satt i drift 2 vindkraftverk i Finnkroken. Det ene var eid av Figenschou og var i drift til 1955 og det andre eid av Sigvart Berger var i drift til 1957.\n_START_SECTION_\nSamferdsel\n_START_PARAGRAPH_\nFylkesvei 301 g\xc3\xa5r gjennom bygda, og det er ogs\xc3\xa5 et mindre kaianlegg i Finnkroken.'